Die term is in 1920 uitgedink deur die negejarige Milton Sirotta, nefie van die Amerikaanse wiskundige Edward Kasner. Kasner het die begrip gewild gemaak in sy boek van 1940 Mathematics and the Imagination. ’n Ander naam vir die getal in die lang skaalverdeling (wat in Afrikaans gebruik word) is tienduisend seksdesiljoen.
Die maatskappy Google se naam kom van ’n toevallige verkeerde spelling van "googol" deur die maatskappy se stigters. Die naam is gekies om aan te dui die soekenjin het ten doel om groot hoeveelhede inligting te verskaf. In 2004 het familielede van Kasner, wat die regte op sy boek geërf het, dit oorweeg om Google te dagvaar vir die gebruik van die term "googol"; hulle het dit egter nooit gedoen nie.